kardosdrur/scandi-wiki huggingface dataset:
John Henry Poynting

John Henry Poynting FRS (født 9. september 1852, død 30. marts 1914) var en engelsk fysiker. Han var professor i fysik ved Mason Science College fra 1880 til 1900 og derefter efterfølgerinstitutionen, University of Birmingham, indtil sin død.

Eksterne henvisninger 

Fysikere fra England
Modtagere af Royal Medal
Chalermpol Malakham

Chalermpol Malakham, () (født 10. oktober 1962) er en Thailandsk sanger.

Diskografi 
 Tam Jai Mae Terd Nong
 Ror Mia Phee Pler
 Ar Dia Rak Wan Khao Phan Sa
 Pued Tam Nan Bak Job Loey
 Kid Hod Pla Keng
 Sieng Jak Phoo Yai Baan

Referencer 

Sangere fra Thailand
Bendy and the Ink Machine

Bendy and the Ink Machine er et videospil som handler om en person der hedder Henry Stein, som vandrer rundt i dybet af Joey Drew studios.

Kilder og henvisninger

Officielt websted

Computerspil
Grand Designs

Grand Designs er et britisk tv-program, der produceres af Boundless og sendes Channel 4. Det omhandler usædvanlige og ofte ambitiøse arkitektoniske byggeprojekter. Programmet har siden den første udsendelse i april 1999 blevet præsenteret af Kevin McCloud, og der er produceret over 200 episoder og 20 sæsoner.

I hvert program følger McLoud en familie eller person i Storbritannien der enten bygger nyt eller foretager omfattende renoveringer og ombygninger på eksisterende bygninger, som det eksempelvis var tilfældet i afsnittet om Dinton Castle. Der er lavet adskillige spin-off-programmer, bl.a. Grand Designs Abroad, som omhandlede byggerier i udlandet med McLoud som vært, og i både Australien og New Zealand har man lavet nationale version af Grand Designs med egne værter som hhv. Grand Designs Australia med Peter Maddison og Grand Designs New Zealand med Chris Moller.

Programmet er blevet nomineret flere gange til BAFTA-priser i kategorien Features og den vandt i 2015.

Hæder

Referencer

Eksterne henvisninger 
 Grand Designs at Channel4.com
 Grand Designs Live
 Grand Designs Magazine
 Grand Designs Australia Official Website 
 Grand Designs New Zealand Official Website
 Grand Designs: The Street at Channel 4 
 
 

Tv-programmer fra Storbritannien
Tv-programmer fra Channel 4
Tre piger søger en millionær

Tre piger søger en millionær er en amerikansk film fra 1953 og den blev instrueret af Jean Negulesco.

Medvirkende 
 Marilyn Monroe som Pola Debevoise
 Betty Grable som Loco Dempsey
 Lauren Bacall som Schatze Page
 David Wayne som Freddie Denmark
 Rory Calhoun som Eben
 Cameron Mitchell som Tom Brookman
 Alexander D'Arcy som J. Stewart Merrill
 Fred Clark som Waldo Brewster
 William Powell som J.D. Hanley

Kilder og Eksterne henvisninger 
 

Amerikanske film fra 1953
Romantiske komediefilm fra USA
Tsjerdyn

Tsjerdyn () er en by i Perm kraj i Rusland. Den ligger ved floden Kolva, omtrent 270 km nord for Perm. Indbyggertal: 5.756 (folketælling 2002).

Tsjerdyn bliver markedsført for turister som hovedstaden i det forhistoriske Store Perm, men primærkilderne for denne information findes ikke. Byen blev erobret af russerne i 1472, men den blev fortsat styret af lokale "fyrster" til 1505.

Byen er også kendt som opholdssted for Osip Mandelstam under dennes eksil i 1934.

Geografi

Klima

Noter

Eksterne henvisninger 
 Guide til Tsjerdyn

Byer i Perm kraj
Niels Ebbesens Vej

Niels Ebbesens Vej er en gade på Frederiksberg i København, der går fra Vodroffsvej i øst til H.C. Ørsteds Vej i vest. Det er en ensrettet gade med hastighedsdæmpende foranstaltninger. Skolen ved søerne ligger i nr. 10. Gaden er opkaldt efter den jyske adelsmand og oprører Niels Ebbesen (1308-1340).

Historie og bygninger 

Niels Ebbesens Vej var oprindeligt en privat vej, der forbandt Vodroffsgård med dets marker i vest. Den blev omdannet til en offentlig vej og udbygget efterhånden i slutningen af 1860'erne. En af de første huse på vejen lå på hjørnet af Lykkesholms Allé. Den blev senere omdannet til Den Praktiske Tjenestepigeskole. Skolen flyttede efterfølgende til Emiliegade 3 i 1875.

I 1873 åbnede Kjøbenhavns Forstæders Sporveisselskab hestesporvognslinjen Blegdamslinjen, der kom til at køre ad Niels Ebbesens Vej på sin vej fra Trianglen til Trommesalen. Linjen blev elektrificeret i 1901. Efter omdannelser af linjenettet blev en linje fra Kapelvej via Niels Ebbesens Vej til Rådhuspladsen til linje 8 i 1902. Sporvognene forsvandt fra Niels Ebbesens Vej i 1933, da linje 8 omlagdes ad Gyldenløvesgade til en ny endestation ved Hillerødgade.

I 1876-1877 opførtes Skolen på Niels Ebbesens Vej i nr. 10 ved Carl Plougs Vej efter tegninger af Harald Drewsen. Den tilhørende gymnastikhus blev tegnet af Christian Laurits Thuren. Frederiksberg Gymnasium holdt til i bygningerne fra 1992 til 2004, men nu er det folkeskolen Skolen ved søerne, der holder til her.

Nr. 16 blev opført i 1870 efter tegninger af Johan Andreas Stillmann. Nr. 15 er fra 1871. Hjørneejendommen i nr. 24, Niels Ebbesens Hus, er også fra begyndelsen af 1879'erne.

Noter

Eksterne henvisninger 

Gader på Frederiksberg
Nathuram Godse

Nathuram Godse (født 19. maj 1910, død 15. november 1949) var en indisk hindutvaaktivist som skød og dræbte den indiske politiker Mahatma Gandhi med tre skud den 30. januar 1948. Han fik senere dødsstraf og blev henrettet den 15. november 1949.

Broderen Gopal Godse blev dømt til 18 års fængsel for den samme forbrydelse.

Noter 

Mordere
Personer henrettet ved hængning
Place de la Carrière

Place de la Carrière er et torv i byen Nancy i Lorraine i Frankrig. Torvet har en historie der går tilbage til 1500-tallet, og blev i 1752-55-årene udviklet videre som del af en ny byplan, initieret af hertug Stanislaw Leszczynski.

Place de la Carrière er rektangulær og omkranset af en allé af træer.

Sammen med de to torve Place Stanislas og Place d'Alliance, som ligger i umiddelbar nærhed og er en del af den samme byplan, blev torvet i 1983 opført på UNESCOs verdensarvsliste, som et eksempel på tidens byplanlægning.
Place de la Carrière ligger nord for den nye byplans centrale torv, Place Stanislas, og gaden som danner forbindelsen mellem de to torve, Rue Héré, går under triumfbuen Arc Héré. Triumfbuen ble fredet i 1923. De to torve og Rue Héré danner en akse mellem to af magtens bygninger: regeringspaladset i nordenden af denne plads, og byens rådhus i sydenden avf Place Stanislas.

Palais des Ducs de Lorraine, opført 1502-12 ligger ved pladsen. Paladset blev opført for hertug René II, og blev i 1700-tallet udvidet i barokstil for hertug Stanisław. Siden 1848 har Musée Lorrain haft hjemme på paladset.

Arkitekten Germain Boffrand opførte med hertugen som bygherre Hôtel de Beauvau-Craon, som i dag har lokaler for appeldomstolen. Byggeriet blev fredet i 1924 sammen med børsbygningen i samme område, som nu er hjemsted for handelskammeret i byen. En anden af byborgervillaerne som ligger ved torvet, Hôtel Héré, blev fredet i 2005.

Kilder og henvisninger 

 Musée Lorrain

Meurthe-et-Moselle
Place d'Alliance

Place d'Alliance er et torv i byen Nancy i Lorraine i Frankrig. Torvet blev anlagt i 1756.

Sammen med de to torve Place Stanislas og Place de la Carrière, som ligger i umiddelbar nærhed og er en del af den samme byplan, blev torvet i 1983 opført på UNESCOs verdensarvliste, som et eksempel på tidlig byplanlægning.

Kilder og henvisninger 

Meurthe-et-Moselle
UN Women

UN Entity for Gender Equality and the Empowerment of Women, eller UN Women blev oprettet i juli 2010 da FNs generalforsamling vedtog  sammenlægge fire allerede eksisterende FN-enheder for at styrke FNs indsats for kvinder og ligestilling.

UN Womens arbejde skal udformes på baggrund af handlingsplanen Beijing Platform for Action og FN's kvindekonvention (the Convention on the Elimination of All Forms of Discrimination against Women – CEDAW).

I efteråret 2010 blev Chiles tidligere præsident Michelle Bachelet udpeget til at lede UN Women. Den nuværende leder er Sima Sami Bahous fra Jordan, der blev udpeget i september 2021.

UN Womens rolle

At  støtte mellemstatlige organer, som FNs kvindekommission (Commission on the Status of Women), i udformningen af politik, globale standarder og normer.
At hjælpe medlemsstaterne med at  implementere disse standarder, at stille  hensiktsmæssig teknisk og finansiel støtte til rådighed til de lande som beder om det, og skabe effektivt partnerskab med civilsamfundet.
At holde FN-systemet ansvarlig for egne forpligtigelser for ligestilling, herunder regelmæssig overvågning af progression i hele systemet.

Baseret på visionerne om ligestilling i FN-pagten, skal UN Women arbejde for:

Eliminering af diskriminering mod kvinder og piger.
Styrke kvinders stilling.
Skabe ligestilling mellem kvinder og mænd som partnere og modtagere af udvikling, menneskerettigheder, humanitært arbejde, og fred og sikkerhed.

Kilder og henvisninger

 Officielt websted

FN
Tvrdošín

Tvrdošín er en by i det nordvestlige Slovakiet, i regionen Žilina. Den ligger kun 15 kilometer fra grænsen til Polen, og 290 kilometer fra den slovakiske hovedstad Bratislava. Byen har et areal på 56,55 km² og en befolkning på  indbyggere.

Referencer

Eksterne links 
 

Byer i Slovakiet
Hannes Alfvén

Hannes Olof Gösta Alfvén (født 30. maj 1908, død 2. april 1995) var en svensk elektroingeniør, plasmafysiker og modtager af Nobelprisen i fysik i 1970 for sit arbejde med magnetohydrodynamik. Han beskrev klassen af MHD-bølger nu kendt som Alfvén-bølger.

Eksterne henvisninger 

Fysikere fra Sverige
Nobelprismodtagere fra Sverige
Nobelprismodtagere i fysik
Svenskere i 1900-tallet
Kremnica

Kremnica er en by i det centralige Slovakiet, i regionen Banská Bystrica. Den ligger kun 180 kilometer fra den slovakiske hovedstad  Bratislava. Byen har et areal på 43,13 km² og en befolkning på  indbyggere.

Referencer

Eksterne links 
 

Byer i Slovakiet
Fiat Chrysler Automobiles

Fiat Chrysler Automobiles N.V., ofte forkortet FCA, var en italiensk-amerikansk multinational industrigruppe, der var resultatet af italienske Fiat S.p.A.'s køb af amerikanske Chrysler Group. FCA var kontrolleret af det italienske investeringsselskab Exor N.V., der er ejet af den italienske Agnellifamilie. Exor ejede 29,19% af FCA og kontrollerede 44,31% gennem en ejeraftale.
Selskabet var på daværende tidspunkt den 8. største bilproducent i verden. Fiat Chrysler Automobiles' selskabsretlige hjemsted var i Amsterdam og dets finansielle hovedkontor i London, begge valgt af skattemæssige hensyn. Holdingselskabet er noteret på New York Stock Exchange og på Milanos Borsa Italiana.

FCA opererede primært gennem sine to største datterselskaber: FCA Italy (tidligere Fiat Group Automobiles SpA) med hovedkontor i Torino og FCA US (tidligre Chrysler Group LLC) med hovedkontor i Auburn Hills i Michigan (en del af storbyområdet Detroit). FCAs mest kendte mærker er Abarth, Alfa Romeo, Chrysler, Dodge, Fiat, Jeep, Lancia, Maserati og Ram Trucks. Ferrari blev solgt fra i 2016.

Den 31. oktober 2019 offentliggjorde FCA, at virksomheden ville fusionere med den franske bilproducent Groupe PSA (Peugeot, Citroën, Opel, Vauxhall) i forholdet 50/50. Den 18. december 2019 oplyste FCA og PSA at de var enige om en fusionsaftale. I jui 2020 offentliggjorde det fusionerede selskab sit nye navn: Stellantis, der er baseret på det latinske verbum stello, der betyder at lyse op med stjernerne. Den 16. februar 2021 var fusionen gennemført med FCA som det fortsættende selskab under navnet Stellantis.

FCA ejede endvidere de mindre industrigrupper Comau og Teksid.

Referencer

Eksterne henvisninger 
 Officiel hjemmeside 

Fiat-koncernen
Etableret i 2014
Ophørt i 2021
Selskaber noteret på New York Stock Exchange
Lars Boje Mathiesen

Lars Boje Mathiesen (født 21. maj 1975 i Skive) er en dansk folkeskolelærer, politiker og tidligere kortvarig formand for partiet Nye Borgerlige. Han har siddet i Folketinget siden 2019, valgt i Østjyllands Storkreds. 9. marts 2023 blev han afsat som partiformand og ekskluderet fra Nye Borgerlige efter en strid om finansiering og aflønning og har siden da været løsgænger i Folketinget.

Boje Mathiesen har tidligere repræsenteret Liberal Alliance i Aarhus Byråd (2014-2016).

Baggrund 
Lars Boje Mathiesen er vokset op på en nu nedlagt gård nær Ribe, efter eget udsagn i en hippiefamilie. Han er uddannet folkeskolelærer fra Ribe Seminarium og Nørre Nissum Seminarium i 2000 til 2005 og arbejdede som lærer i folkeskolen på forskellige skoler fra 2005 til 2019. Som lærer har han undervist i samfundsfag, engelsk, kristendom og historie.

Han har studeret management og psykologi på Southeast State University of Missouri i USA. Tidligere har han haft sit eget hotel og café i Ribe.

Politisk karriere 
Boje var politisk leder for Liberal Alliance i Aarhus 2014-2016 og blev valgt ind i Aarhus Byråd for partiet ved kommunalvalget 2013. Han forlod partiet i september 2016, efter at partiets storkredsbestyrelse i Østjylland ikke havde ønsket at opstille ham som folketingskandidat i storkredsen. Efter en uge som løsgænger i byrådet meldte han sig senere på måneden ind i Nye Borgerlige. 2017-2019 var han politisk leder for Nye Borgerlige i Aarhus.

I 2019 blev han valgt for Folketinget for Nye Borgerlige i Østjyllands Storkreds og har blandt andet været partiets finans- og skatteordfører. Ved Folketingsvalget i 2022 blev han genvalgt med 11.150 personlige stemmer.

Som politiker har han bl.a. gjort sig bemærket for sin modstand mod den tidligere regerings coronarestriktioner og vaccine-strategi. I 2021 fik han kritik for at sammenligne kvinders menstruation med afføring under en debat i Folketinget. 

Da Pernille Vermund den 10. januar 2023 meddelte, at hun ikke ønskede at fortsætte som formand for Nye Borgerlige, stillede Boje op til posten med opbakning fra den afgående næstformand Peter Seier Christensen og folketingsmedlem Kim Edberg Andersen. Han blev valgt uden modkandidater ved partiets ekstraordinære generalforsamling den 7. februar 2023. Blot 30 dage senere, den 9. marts 2023, blev han imidlertid afsat og ekskluderet fra Nye Borgerlige af en enig hovedbestyrelse som følge af en strid om finansiering og hans aflønning som partiformand.

Privat 
Lars Boje Mathiesen bor i Harlev sammen med sin hustru og to døtre.

Referencer 

Tidligere folketingsmedlemmer fra Nye Borgerlige
Personer fra Skive
Medlemmer af Aarhus Byråd
Kommunalbestyrelsesmedlemmer fra Liberal Alliance
Kommunalbestyrelsesmedlemmer fra Nye Borgerlige
Nuværende folketingsmedlemmer uden for gruppe
Mette Nøhr Claushøj

Mette Nøhr Claushøj (født 1975) er en dansk USA-ekspert, der er ekstern lektor i amerikansk politik på Københavns Universitet. Hun er uddannet journalist fra Danmarks Journalisthøjskole og har en Master of International Affairs fra School of International and Public Affairs (SIPA) på Columbia University, med speciale i etik og amerikansk politik. Hendes primære beskæftigelse for nuværende er at være foredragsholder og kommentator. Hun er desuden tilknyttet som underviser ved Folkeuniversitetet, hvor hun underviser i sit eget fag (USA: Trump og Aktuel Debat) og er bidragsyder til andre fag.

Medieoptrædender 
Mette Nøhr Claushøj er blevet indkaldt som amerikansk-politisk ekspertkilde for mange medier, herunder DR1, DR2, TV2, TV2 News, CNN, Verdens Gang, Politiken, Berlingske, Jyllands-Posten, Information, Weekendavisen, Børsen, Ekstra Bladet, BT, metroXpress, P1, P3, The Rubin Report og Radio 24syv. Hun var desuden fast medvært på Danmarks Radios nyhedsmagasin Jersild om Trump indtil programmets sidste sendedato d. 22. december 2018.

Professionel erfaring 
Mette Nøhr Claushøj har professionelt arbejdet for den danske ambassade i Washington DC, hvor hun bestred stillingen som udenrigs- og sikkerhedspolitisk rådgiver. Hun har desuden arbejdet i FN-systemet, hvor hun både har bestredet stillingen som politisk rådgiver for The Office of the Permanent Observer of the Inter-Parliamentary Union i New York City og som rådgiver med speciale i international politik og medier hos UNICEF i Firenze. Før Mette Nøhr Claushøj tog til USA for at studere og arbejde, var hun ansat som journalist på Politiken. Hun har også været bidragsyder til antologien Fem år med Obama - forandring vi kunne tro på? (2014), hvortil hun har skrevet et kapitel.

Politisk engagement 
Under præsidentvalgkampen i 2008 var Mette Nøhr Claushøj Office Manager for Barack Obamas valgkampagne i New Mexico. Hun har desuden været medlem af kampagneledelsen for Manu Sareens folketingskampagne i 2011.

Referencer 

Journalister fra Danmark
Manderup Parsberg

Manderup Parsberg (24. december 1546 -11. november 1625) var en dansk rigsråd og godsejer, der er mest berømt for at have maltrakteret Tycho Brahes næse i en duel. Så vidt vides, er det den første dokumenterede duel mellem to danskere.

Duellen foregik under et ophold i universitetsbyen Rostock i 1566-1567, hvor de to danskere kom i skænderi om, hvem af dem der var den største matematiker. Efter duellen skal de to angiveligt være blevet venner for livet.

Efter opholdet i Rostock, som efterfulgte et ophold i Wittenberg, videreuddannede han sig ved hoffet i Sachsen, hvor Frederik 2.'s søster Anna af Sachsen holdt til. Han havde Frederik 2.'s gunst, og kongen betalte hans bryllup i 1574, hvorefter han blev tildelt en serie væsentlige len: 1576 Hammershus; 1577 Silkeborg; 1584 Århusgård; 1589 Skanderborg (plus i 1594 Jungshoved); 1597 Ålborghus. Som 32-årig blev han udnævnt til rigsråd.

Efterfølgende tjente han i en længere årrække, og uden det store held, både Frederik 2. og Christian 4. som diplomat i det vanskelige forhold til Sverige, selvom han var kendt for sit opfarende temperament. Således var han som 60-årig tæt på at komme i duel med Peder Munk i rigsrådet, men to rådsfæller fik lagt sig imellem.

Sideløbende varetog han sine interesser som godsejer i rigsrådet og blev overordentligt velhavende. Ved hans død i 1625 blev hans gods anslået til at omfatte over 3.000 tønder hartkorn.

Eksterne henvisninger

Kilder 

 Sune Christian Pedersen: På liv og død. Duellens historie i Danmark. Gyldendal 2003. .
 Den Store Danske / Dansk Biografisk Leksikon 3. udg.

Rigsråder fra Danmark
Manderup
Omega Seamaster

Omega Seamaster er en linjer af armbåndsure fra den schweiziske urproducent Omega. Modellen blev introduceret i 1948. Omega Seamaster består typisk af en urkasse i rustfrit stål og en lænke, et hippokamp-logo og luminescerende visere, syntetisk safirglas og de er vandtætte ned op til 1200 meters dybde.

Siden 1995 har den fiktive agent James Bond båret Omega Seamaster efter have brugt Rolex Submariner i tidligere film.

I 2019 blev der fremstillet tre eksperimentelle ure kaldet Omega Seamaster Planet Ocean Ultra Deep Professionals, som klarede at blive sænket 10.928 meter ned i Marianergraven sat fast på batyskafen Limiting Factor, hvilket slog den tidligere rekord for dybeste dyk med et ur med 12 m.

Referencer

Eksterne henvisninger 

 

Ure
Cartier Tank

Tank er en linje af armbåndsure, der produceres det fransk ur- og smykkeselskab Cartier. Det blev skabt af Louis Cartier i 1917, og var inspireret af de nye kampvogne (engelsk tank) som Renault havde fremstillet, og som Cartier havde set ved vestfronten. The prototype watch was presented by Cartier to General John Pershing of the American Expeditionary Force.

Tank-modellen blev introduceret i 1918 og var i fuld produktion i 1919, hvor der blev fremstillet seks ure. Linjerne og proportionerne er meget lig dem, som findes på kampvogne fra første verdenskrig; det er både kvadratisk og rektangulær, og hornene er integreret i de vertikale sidestykker, der kaldes "brancards". Siden det blev lanceret er der blev fremstillet nye versioner af uret, inklusive Tank Louis i 1922, Tank Americaine i 1989 og Tank Francaise i 1996. De definerende egenskaber og designdetaljer ved inkluderer romertal, der er skrevet med fed, den indre ring der ligner jernbanespor, sværd-formede blå visere og kronen med safir-cabochon.

Cartier Tank er blevet et højt efterspurgt og ofte kopieret, og modellen er bl.a. blevet båret af Jackie Kennedy, prinsesse Diana og Yves Saint Laurent.

Referencer

Yderligere læsning 

 

Ure
Thomas Roos

Thomas Roos (født 28. juli 1977) er en dansk dukkefører for en lang række dukker til både reklamefilm, børneprogrammer og voksne satire. Derudover har han i flere år arbejdet som indspilningsleder på Luksusfælden

Dukkefører i tv-programmerne 

 Elmo fra Sesamgade (Elmo) 2009-2010
 Radio Karen (alle dukkerne) 2011 TV2zulu
 Ramajetterne (Øvst) 2015, 2016 DR Ramasjang
 Sprinter Galore (Sprinter Galore) sæson 1,2,3 og 4, 2016, 2017, 2018 Copenhagen Bombay
 Rod i Historien (Rune Sten) 2017 DR Ramasjang
 Ramajetterne jul (Øvst) julekalender 2017 DR Ramasjang
 Snapper & Topper (Topper) 2017-2019 DKM
 Sommer i Ramasjang (Øvst) 2018 DR Ramasjang

Dukkeføre i reklamefilm

 Rose Kylling (kyllingerne) 2015-2016 Rose Kylling
 Kohberg brød tv-reklamefilm (Anton) 2019 Kohberg
 Fabla bjørn online reklamefilm (Fabla bjørn) 2019 IKEA

Dubber

Arbejdsgiver: Dubberman A/S

Tidsperiode: 2009-2010

Stemme til:

Elmo fra sesamegade

City of friends

Zoo lane

Produktion

Video assist

Arbejdsgiver: Danmarks Radio

Tidsperiode: 2006/10 - 2010/11

DR produktioner:

"Sommer"

"Mille"

"Forbrydelsen II"

”Forbrydelsen III”

”Lykke”

Video Assist

Arbejdsgiver: SF- film

Tidsperiode 2013

Tv serie ”Rita 2”

Indspilningsleder

Arbejdsgiver: Metronome Productions

Tidsperiode 2011 – 2020

Program: ”Luksusfælden TV3”

Location manager

Arbejdsgiver: Miso film

Tidsperiode:2018

Film: ”Iqbal – jagten på den indiske juvel”

Rekvisitør assistent

Arbejdsgiver: Regner Grasten Film

Tidsperiode: 2018

Film: ”Team Albert”

Rekvisitør

Arbejdsgiver: Copenhagen Bombay

Tidsperiode: 2018

Tv serie: ”Heino redder julen”

Anden scene erfaring

The Blues Brothers Experience

Teatershow og koncert

Tidsperiode:1997 - 2013

Rolle: Jake Blues

Hovedstadens amatør scene

Tidsperiode: 1999-2001

Skuespiller

Trommen Hørsholm Show Night Las vegas

Tidsperiode 2006

Skuespiller

Rolle: William

Kilder og henvisninger 
 Websted

Dukkeførere
Umut Sakarya

Umut Ra Sakarya (født 1. september 1990) er en dansk kok med tyrkisk oprindelse. Han har været medejer (50 %) af restauranterne Guldkroen og Guldgrillen i Danmark. Han har tidligere også haft Guldkebab, men den er lukket 1. februar 2022. I januar 2023 valgte han at lukke koncepterne Guldkroen og Guldgrillen.

I 2019 deltog han i sæson 16 af Vild med dans, hvor han dansede med den professionelle danser Jenna Bagge. Umut Sakarya valgte at trække sig frivilligt fra konkurrencen på grund af negative kommentarer på de sociale medier.

Filmografi 
 2019 Vild med dans,  sæson 16
 2020 Kender du typen?, sæson 2020
 2020 Fangerne på Fortet, Sæson 10, episode 3 
 2021 Tom & Jerry, Chef Jackie (stemme)
 2020 Hvem holder masken?, sæson 2
 2023 Spise med Price, Sæson 15; episode Turkish Delight

Referencer

Eksterne henvisninger 
 Svinedrengen – UD & SE

Kokke fra Danmark
Klosterkirken Saint-Savin-sur-Gartempe

Klosterkirken i Saint-Savin-sur-Gartempe er en kirke i romansk stil bygget mellem 1050 og 1300-tallet, i departementet Vienne i regionen Nouvelle-Aquitaine, Frankrig. Kirken er kendt for sine mange vægmalerier fra 1100-tallet, som er bevaret usædvanlig god stand. UNESCO omtaler kirken som «den romanske stilens svar på Det Sixtinske Kapel», og udpegede den som verdensarv i 1983.

Kirkens tværskib blev bygget først, og derefter koret og koromgangene og de fem kapeller i apsisen. I næste byggetrin blev tre længder af midtskibet og klokketårnet tilføjet.  Klokketårnets spir er 80 meter højt; det blev tilføjet i1300-tallet. 

Under kirken findes en krypt med gravene til de to legendariske martyrhelgner, brødrene St Savin og St Cyprian og med fresker som viser scener fra deres liv.

Kilder og henvisninger 

  www.art-roman.net Bygningsbeskrivelse  

Kirker i Frankrig

Vienne

Nouvelle-Aquitaine